ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ସାରା ଦେଶରେ ଡିଜିଟାଲ୍ ସ୍ୱାସ୍ଥ୍ୟ ଗ୍ରହଣକୁ ତ୍ୱରାନ୍ୱିତ କରିବା ପାଇଁ ଜାତୀୟ ସ୍ୱାସ୍ଥ୍ୟ କର୍ତ୍ତୁପକ୍ଷ 100 ମାଇକ୍ରୋସାଇଟ୍ ପ୍ରୋଜେକ୍ଟ ଆରମ୍ଭ କରିଛି
ମାଇକ୍ରୋସାଇଟ୍ ଗୁଡିକ କ୍ଷୁଦ୍ର ଏବଂ ମଧ୍ୟମ ଆକାରର ସ୍ୱାସ୍ଥ୍ୟ ସୁବିଧାଗୁଡ଼ିକର କ୍ଲଷ୍ଟର ହେବ ଯାହା ଆୟୁଷ୍ମାନ ଭାରତ ଡିଜିଟାଲ୍ ମିଶନ୍ ର ସମ୍ପୂର୍ଣ୍ଣ ଅନୁରୂପ ହେବ
ଡିଜିଟାଲ୍ ସ୍ୱାସ୍ଥ୍ୟ ସେବାକୁ ପ୍ରୋତ୍ସାହିତ କରିବା ଏବଂ ସ୍ୱାସ୍ଥ୍ୟସେବାକୁ ସମସ୍ତଙ୍କ ପାଇଁ ଅଧିକ ସୁଗମ କରିବା ପ୍ରୟାସରେ ଜାତୀୟ ସ୍ୱାସ୍ଥ୍ୟ ପ୍ରାଧିକରଣ  ଆୟୁଷ୍ମାନ ଭାରତ ଡିଜିଟାଲ୍ ମିଶନ୍  ଅଧୀନରେ 100 ମାଇକ୍ରୋସାଇଟ୍ ପ୍ରୋଜେକ୍ଟ ଆରମ୍ଭ କରିଛି। ଏକ ମାଇକ୍ରୋସାଇଟ୍, ଏବିଡିଏମ ପରିପ୍ରେକ୍ଷୀରେ, ସମସ୍ତ କ୍ଷୁଦ୍ର ଏବଂ ମଧ୍ୟମ ସ୍କେଲ୍ କ୍ଲିନିକ୍, ନର୍ସିଂହୋମ, ଡାକ୍ତରଖାନା , ଲ୍ୟାବ, ଫାର୍ମାସି ଏବଂ ଅନ୍ୟାନ୍ୟ ସ୍ୱାସ୍ଥ୍ୟସେବା ସୁବିଧା ଯାହାକି ଏବିଡିଏମ୍ - ସକ୍ଷମ ଏବଂ ଡିଜିଟାଲ୍ ସ୍ୱାସ୍ଥ୍ୟ ସେବା ପ୍ରଦାନ କରେ। ଏହି ମାଇକ୍ରୋସାଇଟ୍ ସମଗ୍ର ଦେଶରେ ବିଭିନ୍ନ ରାଜ୍ୟ / କେନ୍ଦ୍ର ଶାସିତ ଅଞ୍ଚଳରେ ପ୍ରତିଷ୍ଠିତ ହେବ, ମୁଖ୍ୟତଃ ଆୟୁଷ୍ମାନ ଭାରତ ଡିଜିଟାଲ୍ ମିଶନର ରାଜ୍ୟ ମିଶନ୍ ନିର୍ଦ୍ଦେଶକଙ୍କ ଦ୍ବାରା କାର୍ଯ୍ୟକାରୀ ହୋଇଥିବାବେଳେ ଜାତୀୟ ସମ୍ବଳ ପ୍ରାଧିକରଣ ଦ୍ବାରା ଆର୍ଥିକ ସମ୍ବଳ ଏବଂ ସାମଗ୍ରିକ ମାର୍ଗଦର୍ଶନ ପ୍ରଦାନ କରାଯିବ।
ମାଇକ୍ରୋସାଇଟ୍ ଏକ ନିର୍ଦ୍ଦିଷ୍ଟ ଭୌଗୋଳିକ କ୍ଷେତ୍ର ମଧ୍ୟରେ ଏକ ଛୋଟ ଇକୋସିଷ୍ଟମ୍ ପ୍ରତିଷ୍ଠା କରିବାକୁ ଲକ୍ଷ୍ୟ ରଖିଛି ଯେଉଁଠାରେ ସମ୍ପୂର୍ଣ୍ଣ ଏବିଡିଏମ ଗ୍ରହଣ ଅଛି, ଏବଂ ସମଗ୍ର ରୋଗୀ ଯାତ୍ରା ଡିଜିଟାଇଜ୍ ହୋଇଛି। ମାଇକ୍ରୋସାଇଟ୍ ସେଟ୍ ଅପ୍ ଏବଂ ଚଲାଇବା ପାଇଁ ରାଜ୍ୟ / କେନ୍ଦ୍ର ଶାସିତ ଅଞ୍ଚଳ ଏକ ବିକାଶ ସହଭାଗୀ ଏବଂ ଏକ ଇଣ୍ଟରଫେସ୍ ଏଜେନ୍ସିକୁ ଲିଭର୍ କରିପାରେ | ମାଇକ୍ରୋସାଇଟ୍ ମଧ୍ୟରେ, ବିଭିନ୍ନ ଔଷଧ ପ୍ରଣାଳୀରେ ସେବା କରୁଥିବା ସମସ୍ତ ସ୍ୱାସ୍ଥ୍ୟ ସୁବିଧା ଏବଂ ସ୍ୱାସ୍ଥ୍ୟସେବା ବିଶେଷଜ୍ଞ, ରି ବେସରକାରୀ କ୍ଷେତ୍ରରୁ, ସ୍ୱାସ୍ଥ୍ୟସେବା ପ୍ରଫେସନାଲ୍ ରେଜିଷ୍ଟ୍ରି , ହେଲ୍ଥ ଫ୍ୟାବିଲିଟି ରେଜିଷ୍ଟ୍ରି  ପରି ଏବିଡିଏମ ମଡ୍ୟୁଲରେ ପଞ୍ଜୀକୃତ ହେବ ଏବଂ ପରେ ଏବିଡିଏମ ସକ୍ଷମ ପ୍ରୟୋଗଗୁଡ଼ିକର ସ୍ଥାପନ ହେବ। ଏହି କେନ୍ଦ୍ରଗୁଡିକ ପରିଦର୍ଶନ କରୁଥିବା ରୋଗୀମାନେ ମଧ୍ୟ ସେମାନଙ୍କର ସ୍ୱାସ୍ଥ୍ୟ ରେକର୍ଡ ସହିତ ସେମାନଙ୍କର ଆଭା ସହିତ ଲିଙ୍କ୍ ହୋଇଥିବା ଏବିଡିଏମ ର ଏକ ଅଂଶ ହୋଇଯିବେ ଯାହା ପରେ ସେମାନଙ୍କ ମଧ୍ୟରେ ମୋବାଇଲ୍ ଫୋନ୍ ଆପ୍ଲିକେସନରେ ଆଭା ଆପ୍, ଆରୋଗ୍ୟ ସେତୁ ଅନ୍ୟମାନଙ୍କ ମଧ୍ୟରେ ଉପଲବ୍ଧ ହେବ |
ଏହି ପ୍ରକଳ୍ପ ବିଷୟରେ ସିଇଓ, ଏନଏଚଏ କହିଛନ୍ତି - “ଆମେ ଦେଶରେ 100 ଟି ମାଇକ୍ରୋସାଇଟ୍ ପ୍ରତିଷ୍ଠା କରିବାକୁ ଲକ୍ଷ୍ୟ ରଖିଛୁ ଯେଉଁଠାରେ ଏବିଡିଏମ୍ ଫୋଲ୍ଡରେ ବହୁ କ୍ଷୁଦ୍ର ମଧ୍ୟମ ସ୍ବାସ୍ଥ୍ୟ ଚିକିତ୍ସା ସଂସ୍ଥାକୁ ଆଣିବା ପାଇଁ ଧ୍ୟାନ ଦିଆଯିବ। ଏହା କେବଳ ବେସରକାରୀ କ୍ଷେତ୍ର ପ୍ରଦାନକାରୀଙ୍କ ମଧ୍ୟରେ ଗ୍ରହଣୀୟତା ବୃଦ୍ଧି କରିବ ନାହିଁ ବରଂ ଏବିଡିଏମ କୁ ସାରା ଦେଶରେ ଘରୋଇ ସ୍ୱାସ୍ଥ୍ୟ ସେବା ପ୍ରଦାନକାରୀଙ୍କ ମଧ୍ୟରେ ଏହାର ବିସ୍ତାର କରିବାରେ ସାହାଯ୍ୟ କରିବ। ”
ଏହା ଉଦ୍ଦେଶ୍ୟ ରହିଛି ଯେ ଏହି ମାଇକ୍ରୋସାଇଟ୍ ମାଧ୍ୟମରେ, ଯେତେ ଛୋଟ-ମଧ୍ୟମ ସ୍କେଲ୍ ସ୍ୱାସ୍ଥ୍ୟ ସେବା ପ୍ରଦାନକାରୀ ଏବିଡିଏମ ଏବଂ ଏହାର ଉପକାରିତା ବିଷୟରେ ଅବଗତ ହୁଅନ୍ତି, ଏବିଡିଏମ ର ମୂଳ ରେଜିଷ୍ଟ୍ରିରେ ପଞ୍ଜୀକୃତ ହୋଇଥିଲେ, ଏବିଡିଏମ ସାର୍ଟିଫିକେଟ୍ ଡିଜିଟାଲ୍ ସମାଧାନ ବ୍ୟବହାର କରନ୍ତି ଏବଂ ଶେଷରେ ଡିଜିଟାଲ୍ ସ୍ୱାସ୍ଥ୍ୟ ରେକର୍ଡଗୁଡିକ ସଂଯୋଗ କରିବାକୁ ଆରମ୍ଭ କଲେ - ସମସ୍ତେ ଏକ ଦିଗରେ ସହଯୋଗ କରନ୍ତି। ଏହା ସହିତ ଦେଶରେ ଏବିଡିଏମ ର ବ୍ୟାପକ ଗ୍ରହଣୀୟତା ବୃଦ୍ଧି ହୋଇଛି। ଏହିପରି ପ୍ରଯୁଜ୍ୟ ପ୍ରୟାସ ଏବିଡିଏମ କୁ ଗ୍ରହଣ କରିବା ପାଇଁ ଇକୋସିଷ୍ଟମକୁ ସକ୍ରିୟ କରିବ |
31 ମେ, 2023 ରେ, ଏନଏଚଏ ମାଇକ୍ରୋସାଇଟ୍ ର ଦେଶବ୍ୟାପୀ ସକ୍ରିୟତା ପାଇଁ କାର୍ଯ୍ୟକ୍ଷମ ନିର୍ଦ୍ଦେଶାବଳୀ ପ୍ରକାଶ କରିଛି। ପ୍ରକଳ୍ପ ସମ୍ବନ୍ଧୀୟ ଅଧିକ ସୂଚନା: https://abdm.gov.in/microsites ରେ ଆକ୍ସେସ୍ ହୋଇପାରିବ।
BS
(Visitor Counter : 53
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜଲଗାଓଁ ଦୁର୍ଘଟଣା ପୀଡିତଙ୍କ ପାଇଁ ଅନୁକମ୍ପା ରାଶି ଘୋଷଣା କଲେ ପ୍ରଧାନମନ୍ତ୍ରୀ
ମହାରାଷ୍ଟ୍ରର ଜଲଗାଓଁଠାରେ ଘଟିଥିବା ଟ୍ରକ ଦୁର୍ଘଟଣାର ପୀଡିତଙ୍କ ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅନୁକମ୍ପା ରାଶି ଅନୁମୋଦନ କରିଛନ୍ତି ।
ଏକ ଟ୍ଵିଟରେ ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ତରଫରୁ କୁହାଯାଇଛି ଯେ, ମହାରାଷ୍ଟ୍ରର ଜଲଗାଓଁଠାରେ ଘଟିଥିବା ହୃଦୟ ବିଦାରକ ଟ୍ରକ ଦୁର୍ଘଟଣାରେ ପ୍ରାଣ ହରାଇଥିବା ପ୍ରତ୍ୟେକ ବ୍ୟକ୍ତିଙ୍କ ନିକଟତମ ସମ୍ପର୍କୀୟଙ୍କୁ ପ୍ରଧାନମନ୍ତ୍ରୀଙ୍କ ଜାତୀୟ ରିଲିଫ ପାଣ୍ଠିରୁ 2 ଲକ୍ଷ ଟଙ୍କାର ଅନୁକମ୍ପା ରାଶି ପ୍ରଦାନ କରିବା ଲାଗି ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଅନୁମୋଦନ କରିଛନ୍ତି । ସେହିଭଳି ଗୁରୁତର ଭାବେ ଆହତ ବ୍ୟକ୍ତିମାନଙ୍କୁ 50 ହଜାର ଟଙ୍କା ପ୍ରଦାନ କରାଯିବ" ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏପ୍ରିଲ ୨୮ ତାରିଖରେ ପ୍ରଧାନମନ୍ତ୍ରୀ ଆସାମ ଗସ୍ତରେ ଯିବେ
ଦିଫୁ ଠାରେ ‘ଶାନ୍ତି, ଏକତା ଏବଂ ବିକାଶ ରାଲି'କୁ ପ୍ରଧାନମନ୍ତ୍ରୀ ସମ୍ବୋଧିତ କରିବେ
କର୍ବି ଆଙ୍ଗଲଙ୍ଗ ଠାରେ ଶିକ୍ଷା କ୍ଷେତ୍ରରେ ବିଭିନ୍ନ ପ୍ରକଳ୍ପ ପାଇଁ ୫୦୦ କୋଟିରୁ ଅଧିକ ମୂଲ୍ୟର ଭିତ୍ତିପ୍ରସ୍ତର ସ୍ଥାପନ କରିବେ ପ୍ରଧାନମନ୍ତ୍ରୀ
ସାତୋଟି କର୍କଟ ଡାକ୍ତରଖାନାକୁ ଦେଶ ଉଦ୍ଦେଶ୍ୟରେ ଉତ୍ସର୍ଗ କରିବେ ଏବଂ ଆସାମରେ ସାତୋଟି ନୂତନ କର୍କଟ ଡାକ୍ତରଖାନାର ଭିତ୍ତିପ୍ରସ୍ତର ସ୍ଥାପନ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଆସାମରେ ୨୯୫୦ ରୁ ଅଧିକ ଅମୃତ ସରୋବର ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ କରିବେ ଯାହା ପ୍ରାୟ ୧୧୫୦ କୋଟି ଟଙ୍କା ବ୍ୟୟରେ ବିକଶିତ ହେଉଛି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୮ ଏପ୍ରିଲ ୨୦୨୨ ରେ ଆସାମ ଗସ୍ତ କରିବେ । ପୂର୍ବାହ୍ନ ପ୍ରାୟ ୧୧ ଟା ସମୟରେ ସେ କାର୍ବି ଆଙ୍ଗଲଙ୍ଗ ଜିଲ୍ଲାର ଦିଫୁ ଠାରେ "ଶାନ୍ତି, ଏକତା ଏବଂ ବିକାଶ ରାଲି'କୁ ସମ୍ବୋଧିତ କରିବେ । ଏହି କାର୍ଯ୍ୟକ୍ରମ ସମୟରେ ସେ ଶିକ୍ଷା କ୍ଷେତ୍ରରେ ବିଭିନ୍ନ ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ କରିବେ । ଏହା ପରେ, ଅପରାହ୍ନ ପ୍ରାୟ ୧:୪୫ ସମୟରେ ପ୍ରଧାନମନ୍ତ୍ରୀ ଦିବ୍ରୁଗଡରେ ଥିବା ଆସାମ ମେଡିକାଲ୍ କଲେଜରେ ପହଞ୍ଚିବେ ଏବଂ ଦିବ୍ରୁଗଡ କର୍କଟ ଡାକ୍ତରଖାନାକୁ ଦେଶ ଉଦ୍ଦେଶ୍ୟରେ ଉତ୍ସର୍ଗ କରିବେ । ପରେ ଅପରାହ୍ନ ପ୍ରାୟ ୩ ଟା ସମୟରେ ସେ ଡିବ୍ରୁଗଡ଼ର ଖାନିକର ଗ୍ରାଉଣ୍ଡରେ ଏକ ସାଧାରଣ କାର୍ଯ୍ୟକ୍ରମରେ ଯୋଗଦେବେ, ଯେଉଁଠାରେ ସେ ଦେଶକୁ ଆଉ ୭ଟି କର୍କଟ ଡାକ୍ତରଖାନା ଉତ୍ସର୍ଗ କରିବେ ଏବଂ ସାତୋଟି ନୂତନ କର୍କଟ ଡାକ୍ତରଖାନାର ଭିତ୍ତିପ୍ରସ୍ତର ସ୍ଥାପନ କରିବେ ।
ଦିବୁ, କର୍ବି ଆଙ୍ଗଲଙ୍ଗରେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀଙ୍କ ଅଦମ୍ୟ ପ୍ରତିବଦ୍ଧତାକୁ ଦୃଷ୍ଟିରେ ରଖି ଏହି ଅଞ୍ଚଳର ଶାନ୍ତି ଏବଂ ବିକାଶ ଦିଗରେ ଭାରତ ସରକାର ଏବଂ ଆସାମ ସରକାର ଛଅଟି କାର୍ବି ସନ୍ତ୍ରାସବାଦୀ ଗୋଷ୍ଠି ସହିତ ମେମୋରେଣ୍ଡମ୍ ଅଫ୍ ସେଟେଲମେଣ୍ଟଣ୍ଟ  ସ୍ୱାକ୍ଷର କରି ଏହାର ଉଦାହରଣ ଦେଇଛନ୍ତି । ଏହି ଏମ୍ଓଏସ୍ ଏହି ଅଞ୍ଚଳରେ ଶାନ୍ତିର ଏକ ନୂତନ ଯୁଗ ଆରମ୍ଭ କରିଛି "ଶାନ୍ତି, ଏକତା ଏବଂ ବିକାଶ ରାଲି'ରେ ପ୍ରଧାନମନ୍ତ୍ରୀଙ୍କ ସମ୍ବୋଧନ ସମଗ୍ର ଅଞ୍ଚଳରେ ଶାନ୍ତି ପ୍ରତିଷ୍ଠା ପାଇଁ ଏକ ବଡ଼ ପ୍ରେରଣା ଯୋଗାଇବ ।
ପ୍ରଧାନମନ୍ତ୍ରୀ ପ୍ରାଣୀ ଚିକିତ୍ସା ମହାବିଦ୍ୟାଳୟ , ଡିଗ୍ରୀ କଲେଜ  ଏବଂ କୃଷି ମହାବିଦ୍ୟାଳୟ  ର ଭିତ୍ତିପ୍ରସ୍ତର ସ୍ଥାପନ କରିବେ । ୫୦୦ କୋଟିରୁ ଅଧିକ ମୂଲ୍ୟର ଏହି ପ୍ରକଳ୍ପଗୁଡିକ ଏହି ଅଞ୍ଚଳରେ ଦକ୍ଷତା ଏବଂ ନିଯୁକ୍ତି ପାଇଁ ନୂତନ ସୁଯୋଗ ଆଣିଦେବ ।
ଏହି କାର୍ଯ୍ୟକ୍ରମ ସମୟରେ ପ୍ରଧାନମନ୍ତ୍ରୀ ୨୯୫୦ ରୁ ଅଧିକ ଅମୃତ ସରୋବର ପ୍ରକଳ୍ପ ପାଇଁ ଭିତ୍ତିପ୍ରସ୍ତର ସ୍ଥାପନ କରିବେ । ରାଜ୍ୟରେ ପ୍ରାୟ ୧୧୫୦ କୋଟି ଟଙ୍କା ବ୍ୟୟରେ ଏହି ଅମୃତ ସରୋବରର ବିକାଶ କରାଯିବ ।
ଦିବ୍ରୁଗଡରେ ପ୍ରଧାନମନ୍ତ୍ରୀ
ସମଗ୍ର ରାଜ୍ୟରେ ୧୭ଟି କ୍ୟାନସର କେୟାର ହସ୍ପିଟାଲ ସହିତ ଆସାମ କ୍ୟାନସର କେୟାର ଫାଉଣ୍ଡେସନ, ଆସାମ ସରକାର ଏବଂ ଟାଟା ଟ୍ରଷ୍ଟର ମିଳିତ ଉଦ୍ୟମରେ ଦକ୍ଷିଣ ଏସିଆର ସର୍ବ ବୃହତ ସୁଲଭ ମୂଲ୍ୟରେ କର୍କଟ ଚିକିତ୍ସା ନେଟୱାର୍କ ର୍ନିମାଣ ପାଇଁ ଏକ ପ୍ରକଳ୍ପ କାର୍ଯ୍ୟକାରୀ ହେଉଛି । ପ୍ରକଳ୍ପର ପ୍ରଥମ ପର୍ଯ୍ୟାୟରେ ୧୦ ଟି ଡାକ୍ତରଖାନା ମଧ୍ୟରୁ ସାତୋଟି ଡାକ୍ତରଖାନା ର୍ନିମାଣ କାର୍ଯ୍ୟ ଶେଷ ହୋଇଥିବାବେଳେ ତିନୋଟି ଡାକ୍ତରଖାନା ବିଭିନ୍ନ ସ୍ତରରେ ର୍ନିମାଣ କାର୍ଯ୍ୟ ଶେଷ ହୋଇଛି । ପ୍ରକଳ୍ପର ଦ୍ୱିତୀୟ ପର୍ଯ୍ୟାୟରେ ସାତଟି ନୂତନ କର୍କଟ ଡାକ୍ତରଖାନା ର୍ନିମାଣ କରାଯିବ ।
ଏହି ପ୍ରକଳ୍ପର ପ୍ରଥମ ପର୍ଯ୍ୟାୟରେ ସମାପ୍ତ ହୋଇଥିବା ସାତୋଟି କର୍କଟ ଡାକ୍ତରଖାନାକୁ ପ୍ରଧାନମନ୍ତ୍ରୀ ଦେଶ ଉଦ୍ଦେଶ୍ୟରେ ଉତ୍ସର୍ଗ କରିବେ । ଏହି କର୍କଟ ଡାକ୍ତରଖାନାଗୁଡ଼ିକ ଡିବ୍ରୁଗଡ଼, କୋକ୍ରାଝର, ବାରପେଟା, ଡାରାଙ୍ଗ, ତେଜପୁର, ଲଖୀମପୁର ଏବଂ ଜୋରହାଟରେ ର୍ନିମିତ ହୋଇଛି । ଏହି ପ୍ରକଳ୍ପର ଦ୍ୱିତୀୟ ପର୍ଯ୍ୟାୟରେ ଧୁବ୍ରି, ନାଲବାରୀ, ଗୋଲପାରା, ନାଗାଓଁ, ଶିବସାଗର, ତିନ୍ସୁକିଆ ଏବଂ ଗୋଲାଘାଟରେ ର୍ନିମାଣ ହେବାକୁ ଥିବା ସାତୋଟି ନୂତନ କର୍କଟ ଡାକ୍ତରଖାନାର ଭିତ୍ତିପ୍ରସ୍ତର ସ୍ଥାପନ କରିବେ ପ୍ରଧାନମନ୍ତ୍ରୀ ।
HS
(
ସଂସ୍କୃତି ମନ୍ତ୍ରଣାଳୟ
ଆସନ୍ତାକାଲି ଏକ ଭର୍ଚୁଆଲ ସମାରୋହରେ ଶ୍ରୀମତୀ ବିଜୟାରାଜେ ସିନ୍ଧିଆଙ୍କ ସମ୍ମାନାର୍ଥେ 100 ଟଙ୍କିଆ ସ୍ମାରକୀ ମୁଦ୍ରା ଉନ୍ମୋଚନ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅକ୍ଟୋବର 12, 2020ରେ ଆୟୋଜିତ ଏକ ଭର୍ଚୁଆଲ ସମାରୋହରେ ଶ୍ରୀମତୀ ବିଜୟାରାଜେ ସିନ୍ଧିଆଙ୍କ ସମ୍ମାନାର୍ଥେ 100 ଟଙ୍କିଆ ସ୍ମାରକୀ ମୁଦ୍ରା ଉନ୍ମୋଚନ କରିବେ । ଶ୍ରୀମତୀ ବିଜୟାରାଜେ ସିନ୍ଧିଆ ଗ୍ୱାଲିଅର ରାଜମାତା ଭାବରେ ଜଣାଶୁଣା । ବିଜୟାରାଜ ସିନ୍ଧିଆଙ୍କ ଜନ୍ମ ଶତବାର୍ଷିକୀ ପାଳନ ଅବସରରେ ଏହି ମୁଦ୍ରା ଉନ୍ମୋଚନ ହେଉଛି । ଏହି ଉତ୍ସବର ଏକ ଅଂଶ ଭାବରେ ଅର୍ଥ ମନ୍ତ୍ରଣାଳୟ ଦ୍ୱାରା ସ୍ୱତନ୍ତ୍ର ସ୍ମାରକୀ ମୁଦ୍ରା କରାଯାଇଥିଲା । ଆସନ୍ତାକାଲି ପ୍ରଧାନମନ୍ତ୍ରୀଙ୍କ ଦ୍ଵାରା ଶ୍ରୀମତୀ ସିନ୍ଧିଆଙ୍କ ଜନ୍ମ ବାର୍ଷିକୀରେ ଏହି ମୁଦ୍ରା ପ୍ରକାଶ ପାଇବ । ଭର୍ଚୁଆଲ ପ୍ଲାଟଫର୍ମ ମାଧ୍ୟମରେ ଦେଶର ବିଭିନ୍ନ ପ୍ରାନ୍ତରୁ ଶ୍ରୀମତୀ ସିନ୍ଧିଆଙ୍କ ପରିବାର ସଦସ୍ୟଙ୍କ ସହିତ ଅନ୍ୟ ମାନ୍ୟଗଣ୍ୟ ବ୍ୟକ୍ତିମାନେ ଏହି ସମାରୋହରେ ଯୋଗଦେବେ ।
ପ୍ରତିରକ୍ଷା ମନ୍ତ୍ରଣାଳୟ
ବାତ୍ୟା ‘ୟାସ୍’ ମୁକାବିଲା ନିମନ୍ତେ ସଶସ୍ତ୍ର ସେନା ପ୍ରସ୍ତୁତ
ଆସନ୍ତା ୨୬ତାରିଖ ଦିନ ପୂର୍ବ ଉପକୂଳରେ ମାଡ ହେବାକୁ ଥିବା ସମ୍ଭାବ୍ୟ ବାତ୍ୟା ‘ୟାସ’ ପ୍ରଭାବର ମୁକାବିଲା ନିମନ୍ତେ ସଶସ୍ତ୍ର ସେନା ପ୍ରସ୍ତୁତି ଆରମ୍ଭ କରିଦେଇଛି । ଭାରତୀୟ ବାୟୁସେନା ଦ୍ୱାରା ୯୫୦ଜଣ ଜାତୀୟ ବିପର୍ଯ୍ୟୟ ପ୍ରଶମନ ବଳ ଯବାନ ଓ ୭୦ଟନ୍ ଓଜନର ସାମଗ୍ରୀ ସହ ଜାମନଗର, ବାରଣାସୀ, ପାଟନା ଓ ଆରାକୋନ୍ନମରୁ କୋଲକାତା, ଭୁବନେଶ୍ୱର ଓ ପୋର୍ଟ ବ୍ଲେୟାରରେ ୧୫ଟି ପରିବହନ ଏୟାରକ୍ରାଫ୍ଟ ଦ୍ୱାରା ଆଜି ସୁଦ୍ଧା ପହଂଚାଯାଇଛି । ୧୬ଟି ପରିବହନ ଏୟାରକ୍ରାଫ୍ଟ ଓ ୨୦ଟି ହେଲିକପ୍ଟର ତତ୍କାଳ ମୁତୟନ ପାଇଁ ସଜାଗ ରହିଛନ୍ତି । ପଶ୍ଚିମାଞ୍ଚଳରେ ମାନବିକ ସହାୟତା ଓ ବିପର୍ଯ୍ୟୟ ପ୍ରଶମନ କାର୍ଯ୍ୟରୋ ନିୟୋଜିତ ଭାରତୀୟ ନୌସେନାର ଦଶଟି ଏଚଏଡିଆର ଦଳକୁ ଭୁବନେଶ୍ୱର ଓ କୋଲକାତା ପଠାଇଥିବାବେଳେ ୫ଟି ମାନବିକ ସହାୟତା ଓ ବିପର୍ଯ୍ୟୟ ପ୍ରଶମନ ଦଳ ପୋର୍ଟବ୍ଲେୟାରରେ ପ୍ରସ୍ତୁତ ଅଛନ୍ତି । ପୂର୍ବ ନୌକମାଣ୍ଡ, ଆଣ୍ଡାମାନ ଓ ନିକୋବର କମାଣ୍ଡର ଆଠଟି ଜାହାଜ ସମ୍ଭାବ୍ୟ କ୍ଷତିଗ୍ରସ୍ତ ଲୋକଙ୍କ ସାହାଯ୍ୟ ପାଇଁ ପ୍ରସ୍ତୁତ ରହିଛନ୍ତି । ଚାରିଟି ବୁଡାଳୀ ଓ ଦଶଟି ବନ୍ୟା ସହାୟତାକାରୀ ଦଳ କୋଲକାତା, ଭୁବନେଶ୍ୱର ଓ ଚିଲିକାରେ ଡେରା ପକାଇଛନ୍ତି । ପ୍ରଶାସନରୁ ସୂଚନା ପାଇବାମାତ୍ରେ ସେମାନେ ସହାୟତା କାର୍ଯ୍ୟରେ ଲାଗିଯାଇପାରିବେ ।
ଯେକୌଣସି ବିପତ୍ତିର ମୁକାବିଲା ନିମନ୍ତେ ସାତୋଟି ବନ୍ୟା ରିଲିଫ ଦଳ ଓ ଦୁଇଟି ବୁଡାଳୀ ଦଳ ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜର ବିଭିନ୍ନ ସ୍ଥାନରେ ମୁତୟନ ଅଛନ୍ତି । ଆବଶ୍ୟକସ୍ଥଳେ ଉଦ୍ଧାର ଓ ଖୋଜ ପାଇଁ ବିଶାଖାପାଟନମ୍ ଓ ପୋର୍ଟବ୍ଲେୟାର ଠାରେ ନୌସେନା ଏୟାରକ୍ରାଫ୍ଟ ଓ ହେଲିକପ୍ଟର ମଧ୍ୟ ପ୍ରସ୍ତୁତ ଅଛନ୍ତି। ବେସାମରିକ ପ୍ରଶାସନର ବରାଦ କ୍ରମେ ଭାରତୀୟ ସଶସ୍ତ୍ର ସେନାର ଆଠଟି ଉଦ୍ଧାରକାରୀ ଦଳ ଓ ତିନିଟି ଇଞ୍ଜିନିୟର ଟାସ୍କଫୋର୍ସ ସାହାଯ୍ୟ ପାଇଁ ପ୍ରସ୍ତୁତ ଅଛନ୍ତି । ସଶସ୍ତ୍ର ସେନା ସମ୍ଭାବ୍ୟ କ୍ଷତିଗ୍ରସ୍ତ ହେବାକୁ ଥିବା ରାଜ୍ୟଗୁଡିକର ବେସାମରିକ ପ୍ରଶାସନିକ କଳ ସହ ଯୋଗାଯୋଗରେ ଅଛନ୍ତି । କୋଭିଡ-୧୯ ହସ୍ପିଟାଲଗୁଡିକୁ ଔଷଧପତ୍ର ଓ ଅମ୍ଳଜାନ ବିନା ବାଧାରେ ପହଂଚାଇବା ପାଇଁ ସଡକ ଓ ରେଳ ଯୋଗାଯୋଗ ନେଇ ମଧ୍ୟ ସଶସ୍ତ୍ର ସେନା ବେଶ୍ ଅବଗତ ଅଛନ୍ତି । ସେ ଦୃଷ୍ଟିରୁ ସଶସ୍ତ୍ର ସେନା ସମ୍ଭାବ୍ୟ ବାତ୍ୟାର ପ୍ରଭାବକୁ ପ୍ରତିହତ କରିବା ସହ ଧନଜୀବନ ରକ୍ଷା ଓ ନାଗରିକମାନଙ୍କ ମନରେ ସାହାସ ସଂଚାର ପାଇଁ ପ୍ରସ୍ତୁତ ହୋଇରହିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଷ୍ଟ୍ରପତି ପୁଟିନଙ୍କ ସହ କଥା ହେଲେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ
ଦ୍ୱିପାକ୍ଷିକ, ଆଞ୍ଚଳିକ ଏବଂ ବିଶ୍ୱସ୍ତରୀୟ ପ୍ରସଙ୍ଗ ଉପରେ ଆଲୋଚନା
ଆଲୋଚନା ଏବଂ କୂଟନୈତିକ ମାର୍ଗ ଆପଣେଇବା ଉପରେ ପ୍ରଧାନମନ୍ତ୍ରୀଙ୍କ ଗୁରୁତ୍ୱ
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଆଜି ଋଷ ରାଷ୍ଟ୍ରପତି ମାନ୍ୟବର ଶ୍ରୀ ଭ୍ଳାଦିମିର ପୁଟିନଙ୍କ ସହ ଟେଲିଫୋନ୍ ଯୋଗେ କଥା ହୋଇଛନ୍ତି ।
ସେମାନେ ଦ୍ୱିପାକ୍ଷିକ ସହଯୋଗ ଅଗ୍ରଗତିର ସମୀକ୍ଷା କରିଥିଲେ ଏବଂ ପାରସ୍ପରିକ ସ୍ୱାର୍ଥ ସମ୍ବଳିତ ଆଞ୍ଚଳିକ ଏବଂ ବିଶ୍ୱସ୍ତରୀୟ ପ୍ରସଙ୍ଗ ଉପରେ ମତ ବିନିମୟ କରିଥିଲେ ।
ରାଷ୍ଟ୍ରପତି ପୁଟିନ ଋଷର ସାମ୍ପ୍ରତିକ ସ୍ଥିତି ସଂକ୍ରାନ୍ତରେ ପ୍ରଧାନମନ୍ତ୍ରୀଙ୍କୁ ସୂଚନା ଦେଇଛନ୍ତି ।
ୟୁକ୍ରେନ ପରିସ୍ଥିତି ବିଷୟରେ ଆଲୋଚନା କରୁଥିବାବେଳେ ପ୍ରଧାନମନ୍ତ୍ରୀ କଥାବାର୍ତ୍ତା ଏବଂ କୂଟନୈତିକ ମାର୍ଗ ଆପଣେଇବା ଉପରେ ଗୁରୁତ୍ୱ ଦେଇଛନ୍ତି ।
ଉଭୟ ନେତା ପରସ୍ପର ସହିତ ଯୋଗାଯୋଗରେ ରହିବାକୁ ରାଜି ହୋଇଥିଲେ ଏବଂ ଦୁଇ ଦେଶ ମଧ୍ୟରେ ସ୍ୱତନ୍ତ୍ର ତଥା ବିଶେଷ ରଣନୀତିକ ଭାଗିଦାରୀକୁ ଆହୁରି ମଜବୁତ କରିବାକୁ ଉଦ୍ୟମ ଜାରି ରଖିବାକୁ ସହମତ ହୋଇଥିଲେ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସନ୍ଥ କବି ଶ୍ରୀ କନକ ଦାସ ଓ ମହର୍ଷି ବାଲ୍ମିକୀଙ୍କୁ ବିଧାନ ସୌଧ, ବେଙ୍ଗଲୁରୁ ଠାରେ ପ୍ରଧାନମନ୍ତ୍ରୀଙ୍କ ପୁଷ୍ପାଞ୍ଜଳି ଅର୍ପଣ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ବିଧାନ ସୌଧ, ବେଙ୍ଗଲୁରୁ ଠାରେ ସନ୍ଥ କବି କନକ ଦାସ ଓ ମହର୍ଷି ବାଲ୍ମିକୀଙ୍କୁ ପୁଷ୍ପାଞ୍ଜଳି ଅର୍ପଣ କରିଛନ୍ତି ।
କନକ ଦାସଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିବା ପରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି; “ଆଜି କନକ ଦାସ ଜୟନ୍ତୀର ପବିତ୍ର ଅବସରରେ ମୁଁ ବେଙ୍ଗଲୁରୁ ଠାରେ ଶ୍ରୀ କନକ ଦାସଙ୍କୁ ଶ୍ରଦ୍ଧାଞ୍ଜଳି ଜଣାଇଲି । ଆମକୁ ଭକ୍ତି ମାର୍ଗ ପ୍ରଦର୍ଶନ, କନ୍ନଡ ସାହିତ୍ୟକୁ ସମୃଦ୍ଧ କରିବା ତଥା ସାମାଜିକ ଏକତାର ବାର୍ତ୍ତା ଦେଇଥିବାରୁ ଆମେ ତାଙ୍କ ପ୍ରତି କୃତଜ୍ଞ ।”
ପ୍ରଧାନମନ୍ତ୍ରୀ ମହର୍ଷି ବାଲ୍ମିକୀଙ୍କୁ ମଧ୍ୟ ଶ୍ରଦ୍ଧାଞ୍ଜଳି ଅର୍ପଣ ସମ୍ପର୍କରେ ଟ୍ୱିଟ କରିଛନ୍ତି ।
ପ୍ରଧାନମନ୍ତ୍ରୀଙ୍କ ସହ ଅନ୍ୟମାନଙ୍କ ସହ କର୍ଣ୍ଣାଟକ ମୁଖ୍ୟମନ୍ତ୍ରୀ ଶ୍ରୀ ବାସବରାଜ ବୋମ୍ମାଇ ଓ କର୍ଣ୍ଣାଟକ ରାଜ୍ୟପାଳ ଶ୍ରୀ ଥାୱରଚାନ୍ଦ ଗେହଲତ ମଧ୍ୟ ଉପସ୍ଥିତ ଥିଲେ ।
SR
(
ଖଣି ମନ୍ତ୍ରଣାଳୟ
ଖଣିଜ ପଦାର୍ଥ ଉତ୍ତୋଳନରେ ରେକର୍ଡ ପରିମାଣର ଅଭିବୃଦ୍ଧି
ଦେଶ ଖଣିଜ ପଦାର୍ଥ ଉତ୍ତୋଳନ ଏବଂ ବିଭିନ୍ନ ପଥର କ୍ୱାରୀ ମାନଙ୍କରୁ ଉତ୍ତୋଳନରେ ରେକର୍ଡ ସୃଷ୍ଟି କରିଛି । ଏହି ରେକର୍ଡ ଗତ ଫେବୃଆରୀ ମାସରେ ହୋଇଛି । ମୂଳବର୍ଷ ୨୦୧୧-୧୨ ଆର୍ଥିକ ବର୍ଷ ତୁଳନାରେ ଏହା ୧୨୩.୨ ଶତାଂଶ ଏବଂ ୨୦୨୧ ଫେବୃଆରୀ ତୁଳନାରେ ୪.୫ ଶତାଂଶ ଅଧିକ । ଭାରତୀୟ ଖଣି ବ୍ୟୁରୋର ପ୍ରାଥମିକ ପରିସଂଖ୍ୟାନ ଅନୁଯାୟୀ ପୂର୍ବ ବର୍ଷ ଗୁଡିକର ତୁଳନାରେ ଏହା ୧୩.୨ ଶତାଂଶ ଅଧିକ ।
ଗତ ୨୦୨୨ ଫେବୃଆରୀ ମାସରେ ଉତ୍ତୋଳନ ହୋଇଥିବା ମୁଖ୍ୟ ଖଣିଜ ପଦାର୍ଥ ଗୁଡିକ ହେଉଛି- କୋଇଲା ୭୯୫ ଲକ୍ଷ ଟନ, ଲିଗନାଇଟ ୪୭ ଲକ୍ଷ ଟନ, ପ୍ରାକୃତିକ ବାଷ୍ପ ୨୫୧୫ ନିୟୁତ ଘନ ମିଟର, ଅଶୋଧିତ ପେଟ୍ରୋଲିୟମ ୨୩ ଲକ୍ଷ ଟନ, ବକ୍ସାଇଟ ୨୧୨୦ ହଜାର ଟନ, କ୍ରୋମାଇଟ ୩୭୩ ହଜାର ଟନ, ତମ୍ବା ୯ ହଜାର ଟନ, ସୁନା ୧୨୫ କିଲୋଗ୍ରାମ, ଲୁହାପଥର ୨୨୭ ଲକ୍ଷ ଟନ, ସୀସା ୨୯ ହଜାର ଟନ, ମାଙ୍ଗାନିଜ ୨୯୩ ହଜାର ଟନ, ଦସ୍ତା ୧୪୩ ହଜାର ଟନ, ଚୂନ ପଥର ୩୩୩ ଲକ୍ଷ ଟନ, ଫସଫୋରାଇଟ ୧୦୮ ହଜାର ଟନ, ମ୍ୟାଗ୍ନେସାଇଟ ୧୦ ହଜାର ଟନ ଏବଂ ହୀରା ୪୮ କ୍ୟାରେଟ ।
ଗତ ୨୦୨୧ ଫେବୃଆରୀ ତୁଳନାରେ ୨୦୨୨ ଫେବୃଆରୀ ମାସରେ ଗୁରୁତ୍ୱପୂର୍ଣ୍ଣ ଖଣିଜ ପଦାର୍ଥର ସକାରାତ୍ମକ ଅଭିବୃଦ୍ଧି ଘଟିଛି । ସେଥି ମଧ୍ୟରୁ – ହୀରାରେ ୪୩.୪ ଶତାଂଶ, ଲିଗନାଇଟରେ ୨୪.୭ ଶତାଂଶ, ପ୍ରାକୃତିକ ବାଷ୍ପରେ ୧୨.୫ ଶତାଂଶ, ଫସଫୋରାଇଟରେ ୯.୯ ଶତାଂଶ, ଦସ୍ତାରେ ୮.୭ ଶତାଂଶ, ବକ୍ସାଇଟ ୮.୩ ଶତାଂଶ, କୋଇଲା ୬.୬ ଶତାଂଶ, ଲୁହାପଥର ୫.୯ ଶତାଂଶ ଏବଂ ମାଙ୍ଗାନିଜ ୦.୬ ଶତାଂଶ ଅଭିବୃଦ୍ଧି ଘଟିଛି । ଅନ୍ୟପକ୍ଷରେ ଚୂନପଥର କ୍ଷେତ୍ରରେ ୦.୫ ଶତାଂଶ କମ, ସୁନା କ୍ଷେତ୍ରରେ ୨.୧ ଶତାଂଶ କମ, ଅଶୋଧିତ ତୈଳ କ୍ଷେତ୍ରରେ ୨.୨ ଶତାଂଶ କମ, ସୀସା କ୍ଷେତ୍ରରେ ୧୪.୦ ଶତାଂଶ କମ, ମାଙ୍ଗାନିଜ କ୍ଷେତ୍ରରେ ୧୭.୩ ଶତାଂଶ କମ, ତମ୍ବା କ୍ଷେତ୍ରରେ ୧୯.୮ ଶତାଂଶ କମ ଏବଂ କ୍ରୋମାଇଟ କ୍ଷେତ୍ରରେ ୩୩.୧ ଶତାଂଶ କମ ଉତ୍ତୋଳନ ହୋଇଛି ।
SSD/DD
(Visitor Counter : 110
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କରୋନା ବିରୋଧୀ ଲଢ଼େଇରେ ଭାରତର ସଫଳତା: 146 ଦିନ ପରେ ସକ୍ରିୟ କରୋନା ମାମଲା 3.63 ଲକ୍ଷକୁ ହ୍ରାସ
ଦୈନିକ 30 ହଜାରରୁ କମ୍ ମାମଲା
ଆଜି ଭାରତରେ ସକ୍ରିୟ କରୋନା ମାମଲା ଉଲ୍ଲେଖନୀୟ ଭାବେ 3.63 ଲକ୍ଷକୁ କୁ ହ୍ରାସ ପାଇଛି । 146 ଦିନ ପରେ ଏହା ସବୁଠାରୁ କମ୍ । 2020 ମସିହା ଜୁଲାଇ 18 ତାରିଖରେ ମୋଟ କରୋନା ସକ୍ରିୟ ମାମଲା 3,58,692 ରହିଥିଲା ।
କରୋନା ସକ୍ରିୟ ମାମଲା ଦେଶରେ କ୍ରମାଗତ ଭାବେ ହ୍ରାସ ପାଇଚାଲିଛି । ଭାରତରେ ଏବେ ସକ୍ରିୟ କରୋନା ମାମଲା ମୋଟ ପଜିଟିଭ୍ ମାମଲାର 3.71% ରହିଛି ।
ଗତ 24 ଘଣ୍ଟା ମଧ୍ୟରେ ଦେଶରେ 37,528 ଜଣ କରୋନାରୁ ସୁସ୍ଥ ହୋଇଛନ୍ତି । ଏହା ଫଳରେ ସକ୍ରିୟ କରୋନା ମାମଲା 8544 ହ୍ରାସ ପାଇଛି ।
ଗତ 24 ଘଣ୍ଟା ମଧ୍ୟରେ ଦେଶରେ 30 ହଜାରରୁ କମ୍ ମାମଲା ଆସିଛି । ଗତ 24 ଘଣ୍ଟା ମଧ୍ୟରେ ଦେଶରେ 29,398 ନୂଆ ମାମଲା ଆସିଛି ।
ଦେଶରେ ମୋଟ ସୁସ୍ଥଙ୍କ ସଂଖ୍ୟା 93 ଲକ୍ଷ  ପାଖାପାଖି ହୋଇଛି । ସୁସ୍ଥ ସଂଖ୍ୟା ଏବଂ ସକ୍ରିୟ କରୋନା ମାମଲା ମଧ୍ୟରେ ପାର୍ଥକ୍ୟ ବୃଦ୍ଧି ପାଇଚାଲିଛି । ଏହା ଆଜି 89 ଲକ୍ଷକୁ ଅତିକ୍ରମ କରି 89, 27,085ରେ ପହଞ୍ଚିଛି ।
ଦୈନିକ କରୋନାରୁ ସୁସ୍ଥଙ୍କ ସଂଖ୍ୟା ନୂଆ କରୋନା ମାମଲାରୁ ଅଧିକ ରହୁଥିବାରୁ ସୁସ୍ଥତା ହାର 94.84%ରେ ପହଞ୍ଚିଛି ।
ନୂଆ ସୁସ୍ଥଙ୍କ ମଧ୍ୟରୁ 79.90% ଆସିଛନ୍ତି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ।
କର୍ଣ୍ଣାଟକରେ ଦୈନିକ ସୁସ୍ଥ ସଂଖ୍ୟା ଭାବେ ଗତ 24 ଘଣ୍ଟା ମଧ୍ୟରେ 5,076 ଜଣ ସୁସ୍ଥ ହୋଇଛନ୍ତି । ମହାରାଷ୍ଟ୍ରରେ 5068 ଏବଂ କେରଳରେ 4,847 ଜଣ ସୁସ୍ଥ ହୋଇଛନ୍ତି ।
ଗତ ଏକ ସପ୍ତାହ ମଧ୍ୟରେ ହାରାହାରି ଦୈନିକ ସୁସ୍ଥ ହୋଇଥିବା ରୋଗୀଙ୍କ ସଂଖ୍ୟା । ମହାରାଷ୍ଟ୍ରରେ ସର୍ବାଧିକ ଦୈନିକ ହାରାହାରି 6,703 ଜଣ ସୁସ୍ଥ ହୋଇଛନ୍ତି । ଏହା ପଛକୁ କେରଳରେ 5,173 ଏବଂ ଦିଲ୍ଲୀରେ 4,362 ଜଣ ହାରାହାରି ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ ଆସିଥିବା ନୂଆ ମାମଲା ମଧ୍ୟରୁ 72.39% ଚିହ୍ନଟ ହୋଇଛନ୍ତି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ । କେରଳରେ ଗତ 24 ଘଣ୍ଟା ମଧ୍ୟରେ ସର୍ବାଧିକ 4,470 ଜଣ ଆକ୍ରାନ୍ତ ହୋଇଥିବା ବେଳେ ଏହା ପଛକୁ ମହାରାଷ୍ଟ୍ରରେ 3824 ଜଣ ଚିହ୍ନଟ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ ଦେଶରେ 414 ଜଣଙ୍କ ମୃତ୍ୟୁ ହୋଇଛି । ଏଥିରୁ 79.95% ମୃତ୍ୟୁ ହୋଇଛି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ।
ମହାରାଷ୍ଟ୍ରରେ ସର୍ବାଧିକ 70 ଜଣଙ୍କ ମୃତ୍ୟୁ ହୋଇଛି । ଏହା ପଛକୁ ଦିଲ୍ଲୀରେ 61 ଏବଂ ପଶ୍ଚିମବଙ୍ଗରେ 61 ଜଣଙ୍କ ମୃତ୍ୟୁ ହୋଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନଭ ସମ୍ଭତ୍ସର ଅବସରରେ ଲୋକଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ନଭ ସମ୍ଭତ୍ସରର ଶୁଭ ଅବସରରେ ଲୋକଙ୍କୁ ଅଭିନନ୍ଦନ ଜଣାଇଛନ୍ତି । ବିକ୍ରମ ସମ୍ଭତ ୨୦୭୯ ସମସ୍ତଙ୍କ ଜୀବନରେ ନୂତନ ଉତ୍ସାହ ଏବଂ ନୂତନ ଆନନ୍ଦ ଆଣୁ ବୋଲି ସେ ଇଚ୍ଛା ପ୍ରକଟ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଆପଣ ସମସ୍ତଙ୍କୁ ନଭ ସମ୍ଭତ୍ସରର ଶୁଭେଚ୍ଛା । ବିକ୍ରମ ସମ୍ଭତ ୨୦୭୯ ସମସ୍ତଙ୍କ ଜୀବନରେ ନୂତନ ଉତ୍ସାହ ଏବଂ ନୂତନ ଉଦ୍ଦୀପନା ନେଇ ଆସୁ ।”
HS
(
କ୍ୟାବିନେଟ
ଅରୁଣାଚଳ ପ୍ରଦେଶ ଓ ଆସାମର ଦୁଇଟି ଜିଲାରେ ୟୁଏସ୍ଏଫ୍ ଯୋଜନାରେ ମୋବାଇଲ ସେବା ଯୋଗାଣ ସଂକ୍ରାନ୍ତ ପ୍ରସ୍ତାବ କ୍ୟାବିନେଟରେ ଅନୁମୋଦିତ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ୟୁନିଭର୍ସାଲ ସର୍ଭିସ ଓବ୍ଲିଗେସନ ଫଣ୍ଡ  ଯୋଜନାରେ ଅରୁଣାଚଳ ପ୍ରଦେଶ ଏବଂ ଆସାମର କର୍ବିଆଙ୍ଗଲମ୍ ଓ ଦିମାହାସାଓ ଜିଲାରେ ମୋବାଇଲ ସେବା ଯୋଗାଇ ଦେବା ସଂକ୍ରାନ୍ତ ଏକ ପ୍ରସ୍ତାବ ଅନୁମୋଦନ ଲାଭ କରିଛି । ଏହି କାର୍ଯ୍ୟ ଉତ୍ତର ପୂର୍ବାଞ୍ଚଳ ରାଜ୍ୟଗୁଡିକ ପାଇଁ ଉଦ୍ଦିଷ୍ଟ ପୂର୍ଣ୍ଣାଙ୍ଗ ଟେଲିକମ୍ ବିକାଶ ଯୋଜନା ସିଟିଡିପି ଅଧୀନରେ କାର୍ଯ୍ୟକାରୀ ହେବ ।
ପ୍ରକଳ୍ପ ମାଧ୍ୟମରେ ଅରୁଣାଚଳ ପ୍ରଦେଶର 1683 ଏବଂ ଆସାମର ଉପରୋକ୍ତ ଦୁଇଟି ଜିଲାରେ ଥିବା 691ଟି ଗାଁକୁ ମୋବାଇଲ ଟେଲିଫୋନ ସେବା ଯୋଗାଇ ଦିଆଯିବ । ଏଥିପାଇଁ 2029 କୋଟି ଟଙ୍କା ଖର୍ଚ୍ଚ ହେବ । ଏହା ମଧ୍ୟରେ ପରିଚାଳନା ଖର୍ଚ୍ଚ ଅନ୍ତର୍ଭୁକ୍ତ ।
ଏ ବାବଦ ଅର୍ଥ ଟେଲିକମ୍ ବିଭାଗର ୟୁନିଭର୍ସାଲ ସର୍ଭିସ ଓବ୍ଲିଗେସନ ଫଣ୍ଡରୁ ଯୋଗାଇ ଦିଆଯିବ । 2022 ଡିସେମ୍ବର ସୁଦ୍ଧା ଏହି ପ୍ରକଳ୍ପ ନିର୍ମାଣ କାର୍ଯ୍ୟ ଶେଷ କରିବାକୁ ଲକ୍ଷ୍ୟ ରଖାଯାଇଛି । ସୂଚନାଯୋଗ୍ୟ ଯେ ଅରୁଣାଚଳ ପ୍ରଦେଶ ଓ ଆସାମର ଅନେକ ଦୂରଦୂରାନ୍ତ ଏବଂ ଅଗମ୍ୟ ଗ୍ରାମକୁ ଏ ଯାଏଁ ମୋବାଇଲ ସେବା ଯୋଗାଣ ସମ୍ଭବ ହୋଇପାରିନାହିଁ ।
ସଂପୃକ୍ତ ଗ୍ରାମଗୁଡିକୁ 4ଜି ମୋବାଇଲ ସେବା ଯୋଗାଇବା ପାଇଁ ଲକ୍ଷ୍ୟ ରଖାଯାଇଛି । ନିର୍ମାଣ କାର୍ଯ୍ୟ ପାଇଁ ପ୍ରତିଯୋଗିତାମୂଳକ ନିଲାମ ବ୍ୟବସ୍ଥାରେ ନିର୍ମାଣକାରୀ ସଂସ୍ଥାକୁ ବଛାଯିବ । ଏହି ପ୍ରକଳ୍ପ କାର୍ଯ୍ୟ ଶେଷ ହେଲେ ଅରୁଣାଚଳ ପ୍ରଦେଶ ଓ ଆସାମର ଟେଲିଫୋନ ସୁବିଧା ନ ଥିବା ଏହିସବୁ ଗ୍ରାମରେ ଡିଜିଟାଲ ସଂଯୋଗ ବୃଦ୍ଧି ପାଇବ; ଯାହା ଲୋକଙ୍କୁ ଆତ୍ମନିର୍ଭର ହେବାରେ ସହାୟକ ହେବ । ଏହାଛଡା ସଂପୃକ୍ତ ଗ୍ରାମର ଲୋକମାନେ ଦକ୍ଷତା ବିକାଶ, ବିପର୍ଯ୍ୟୟ ମୁକାବିଲା, ଇ-ପ୍ରଶାସନ, ଇ-ଶିକ୍ଷା, ସ୍ୱାସ୍ଥ୍ୟ ଏବଂ ଅନ୍ୟାନ୍ୟ ବିଭିନ୍ନ କ୍ଷେତ୍ରରେ ଉପକୃତ ହୋଇପାରିବେ । ଏହା ମଧ୍ୟ ସଂପୃକ୍ତ ଇଲାକାରେ ସ୍ଥାନୀୟ ଉଦ୍ୟୋଗର ବିକାଶକୁ ପ୍ରୋତ୍ସାହିତ କରିବା ସହ ଡିଜିଟାଲ ଇଣ୍ଡିଆ ଏବଂ ଆତ୍ମନିର୍ଭର ଭାରତର ଲକ୍ଷ୍ୟ ପୂରଣ କରିବାରେ ସହାୟକ ହେବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭିୱଣ୍ଡିରେ ଘଟିଥିବା ଦୁଃଖଦ ଘଟଣାରେ ପ୍ରଧାନମନ୍ତ୍ରୀ ମର୍ମାହତ ଅନୁକମ୍ପାରାଶି ଘୋଷଣା କଲେ
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟୁଇଟ କରାଯାଇଛି:
‘ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦି ମହାରାଷ୍ଟ୍ରର ଭିୱଣ୍ଡିରେ ଘଟିଥିବା ଦୁଃଖଦ ଘଟଣାରେ ମର୍ମାହତ ହୋଇଛନ୍ତି । ଶୋକସନ୍ତପ୍ତ ପରିବାରକୁ ସେ ସମବେଦନା ଜଣାଇବା ସହ ଆହତଙ୍କ ପାଇଁ ପ୍ରାର୍ଥନା କରିଛନ୍ତି । ପିଏମଏନଆରଏଫରୁ ମୃତକଙ୍କ ପରିବାରକୁ ୨ ଲକ୍ଷ ଟଙ୍କା ଲେଖାଏ ଅନୁକମ୍ପା ରାଶି ପ୍ରଦାନ କରଯିବ । ଆହତଙ୍କୁ ୫୦ ହଜାର ଟଙ୍କା ସହାୟତା ଦିଆଯିବ’ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଫ୍ରାନ୍ସର ସଶସ୍ତ୍ର ବାହିନୀର ମନ୍ତ୍ରୀଙ୍କୁ ସ୍ୱାଗତ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଫ୍ରାନ୍ସର ସଶସ୍ତ୍ର ବାହିନୀର ମନ୍ତ୍ରୀ ଶ୍ରୀମତୀ ଫ୍ଲୋରେନ୍ସ ପାର୍ଲୀଙ୍କୁ ଭେଟିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
ଆଜି ଫ୍ରାନ୍ସ ସଶସ୍ତ୍ର ବାହିନୀର ମନ୍ତ୍ରୀ ଫ୍ଲୋରେନ୍ସ ପାର୍ଲୀ ସ୍ୱାଗତ କରିବା ସହିତ ଦ୍ୱିପାକ୍ଷିକ ପ୍ରତିରକ୍ଷା ସହଯୋଗ, ଆଞ୍ଚଳିକ ସୁରକ୍ଷା, ଭାରତ-ପ୍ରଶାନ୍ତ ମହାସାଗରୀୟ ତଥା ଫ୍ରାନ୍ସର ଆଗାମୀ ୟୁରୋପୀୟ ପରିଷଦର ଅଧ୍ୟକ୍ଷତା ସଂକ୍ରାନ୍ତରେ ଆଲୋଚନା କରିଛନ୍ତି ।
ଆମର ରଣନୀତିକ ଭାଗିଦାରୀକୁ ଆହୁରି ମଜବୁତ କରିବା ପାଇଁ ମୁଁ ଭାରତର ପ୍ରତିବଦ୍ଧତାକୁ ଦୋହରାଉଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭୂ-ସ୍ଥାନିକ ତଥ୍ୟାବଳୀର ଉତ୍ପାଦନ ଓ ଅଧିଗ୍ରହଣ ସଂକ୍ରାନ୍ତ ନୀତି କୋହଳ ହେବା ଆତ୍ମନିର୍ଭର ଭାରତ ଲକ୍ଷ୍ୟ ହାସଲ ଦିଗରେ ଏକ ବିରାଟ ପଦକ୍ଷେପ: ପ୍ରଧାନମନ୍ତ୍ରୀ
ଏହି ସଂସ୍କାରରେ ବାଣିଜ୍ୟ କାରବାରକୁ ସୁଗମ କରିବା ପାଇଁ ନିୟନ୍ତ୍ରଣମୁକ୍ତ ବ୍ୟବସ୍ଥାର ଅଙ୍ଗୀକାର ପ୍ରତିଫଳିତ: ଶ୍ରୀ ମୋଦୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଭୂ-ସ୍ଥାନିକ ତଥ୍ୟାବଳୀ ବା ଜିଓସ୍ପେଶାଲ ଡାଟାର ଅଧିଗ୍ରହଣ ଓ ଉତ୍ପାଦନ ନୀତିକୁ କୋହଳ କରାଯିବା ଆତ୍ମନିର୍ଭର ଭାରତ ଲକ୍ଷ୍ୟ ପୂରଣ ଦିଗରେ ଏକ ବିରାଟ ପଦକ୍ଷେପ । ଏହି ସଂସ୍କାର ଫଳରେ ଦେଶର ଚାଷୀ, ଷ୍ଟାର୍ଟଅପ୍, ଘରୋଇ ଉଦ୍ୟୋଗ, ରାଷ୍ଟ୍ରାୟତ୍ତ ଉଦ୍ୟୋଗ ଏବଂ ଗବେଷଣା ପ୍ରତିଷ୍ଠାନଗୁଡିକ ଉପକୃତ ହେବେ । ଏହା ସେମାନଙ୍କୁ ନବସୃଜନ ଏବଂ ନୂଆ ନୂଆ ଅତ୍ୟାଧୁନିକ ଉପାୟ ବାହାର କରିବାରେ ସହାୟକ ହେବ । ଏକାଧିକ ଟ୍ୱିଟ୍ ବାର୍ତ୍ତାରେ ପ୍ରଧାନମନ୍ତ୍ରୀ କହିଛନ୍ତି, ‘ଆମ ସରକାର ଏକ ବଡ଼ ନିଷ୍ପତ୍ତି ନେଇଛି, ଯାହା ଡିଜିଟାଲ ଭାରତ ନିର୍ମାଣ ପ୍ରକ୍ରିୟାକୁ ବିଶେଷ ଲାଭ ପହଞ୍ଚାଇବ । ଜିଓସ୍ପେଶାଲ ଡାଟା ଉତ୍ପାଦନ ଓ ଅଧିଗ୍ରହଣ ପାଇଁ ଯେଉଁ ନୀତି ଥିଲା ସରକାର ସେଥିରେ ଗୁରୁତ୍ୱପୂର୍ଣ୍ଣ ସଂସ୍କାର ଆଣି ଏହାକୁ ଉଦାର ଓ ନିୟନ୍ତ୍ରଣମୁକ୍ତ କରିଛନ୍ତି । ଏବେ ଏହା ଫଳରେ ଭାରତରେ ଜିଓସ୍ପେଶାଲ ଡାଟାର ଉତ୍ପାଦନ ଏବଂ ଅଧିଗ୍ରହଣ ପ୍ରକ୍ରିୟା ସହଜ ଓ ସୁଗମ ହୋଇପାରିବ ଏବଂ ଏହାଦ୍ୱାରା ଆତ୍ମନିର୍ଭର ଭାରତ ଲକ୍ଷ୍ୟ ସହଜ ହେବ । ଏ କ୍ଷେତ୍ରରେ ଏହା ଏକ ବିରାଟ ପଦକ୍ଷେପ ।’ ପ୍ରଧାନମନ୍ତ୍ରୀ କହିଛନ୍ତି ଯେ ଜିଓସ୍ପେଶାଲ ଓ ଦୂରସମ୍ବେଦୀ  ତଥ୍ୟାବଳୀର ଯେଉଁ ଉପଯୋଗ କରାଯିବ ତାହାର ଲାଭ ଭାରତୀୟ କୃଷକମାନେ ମଧ୍ୟ ପାଇବେ । ତଥ୍ୟ ବା ଡାଟାର ଗଣତାନ୍ତ୍ରିକୀକରଣ ଫଳରେ ନୂଆ ଟେକ୍ନୋଲଜି ଓ ପ୍ଲାଟଫର୍ମ ବିକଶିତ ହେବ । ଏହା କୃଷି ଏବଂ ତତ୍ସଂଲଗ୍ନ କ୍ଷେତ୍ରରେ ଦକ୍ଷତା ବଢାଇବ । ଏହି ସଂସ୍କାର ଆମ ଦେଶରେ ବ୍ୟବସାୟ ବାଣିଜ୍ୟକୁ ସୁଗମ କରିବାର ସରକାରୀ ଅଙ୍ଗୀକାରକୁ ପ୍ରଦର୍ଶିତ କରୁଛି ଏବଂ ଏହା ଫଳରେ ଭାରତରେ ଏ କ୍ଷେତ୍ରରେ ଥିବା ନିୟନ୍ତ୍ରଣ ବ୍ୟବସ୍ଥାର ଅବସାନ ପ୍ରକ୍ରିୟା ଆରମ୍ଭ ହୋଇଛି ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବ୍ରିକ୍ସ ସଂପ୍ରସାରଣ ସମ୍ପର୍କରେ ପ୍ରଧାନମନ୍ତ୍ରୀଙ୍କ ବିବୃତ୍ତି
ମିଡିଆର ବନ୍ଧୁଗଣ.
ନମସ୍କାର।
ସର୍ବ ପ୍ରଥମେ ରାଷ୍ଟ୍ରପତି, ମୋର ମିତ୍ର ରାମାଫୋସାଜିଙ୍କୁ ବ୍ରିକ୍ସ ସମିଟର ସଫଳ ଆୟୋଜନ ପାଇଁ ଅନେକ ଧନ୍ୟବାଦ ଜଣାଉଛି, ତାଙ୍କର ଅଭିନନ୍ଦନ କରୁଛି।
ମୁଁ ଖୁସି ଯେ ତିନି ଦିନର ଏହି ବୈଠକରେ ଅନେକ ସକାରାତ୍ମକ ପରିଣାମ ସମ୍ମୁଖକୁ ଆସିଛି।
ଆମେ ବ୍ରିକ୍ସର 15 ତମ ଅଧିବେଶନ ଅବସରରେ, ଏହାର ସଂପ୍ରସାରଣ କରିବାର ଗୁରୁତ୍ବପୂର୍ଣ୍ଣ ନିଷ୍ପତ୍ତି ନେଇଛୁ।
ଯେପରି ମୁଁ କାଲି କହିଥିଲି, ଭାରତ ବ୍ରିକ୍ସର ସଦସ୍ୟତାରେ ବିସ୍ତାରକୁ ସର୍ବଦା ସମ୍ପୂର୍ଣ୍ଣ ଭାବରେ ସମର୍ଥନ କରିଛି।
ଭାରତର ଏହି ମତ ରହିଛି ଯେ ନୂତନ ସଦସ୍ୟମାନେ ସାମିଲ୍ ହେବା ଦ୍ବାରା ବ୍ରିକ୍ସ ଏକ ସଙ୍ଗଠନ ଭାବରେ ଆହୁରି ଅଧିକ ମଜବୁତ୍ ହେବ, ତଥା ଆମର ସମସ୍ତ ମିଳିତ ପ୍ରଚେଷ୍ଟାକୁ ଏକ ନୂତନ ଶକ୍ତି ମିଳିପାରିବ।
ଏହି ପଦକ୍ଷେପ ଦ୍ବାରା ବିଶ୍ବର ଅନେକ ଦେଶ ଗୁଡ଼ିକର ମଲ୍ଟିପୋଲାର ୱାର୍ଲଡ୍ ଅର୍ଡ଼ରରେ ବିଶ୍ବାସ ଆହୁରି ସୁଦୃଢ଼ ହେବ।
ମୁଁ ଖୁସି ଯେ ଆମର ଟିମ୍ ସଂପ୍ରସାରଣର ଗାଇଡିଂ ପ୍ରିନ୍ସିପଲ୍, ଷ୍ଟାଣ୍ଡାର୍ଡ଼, ମାନଦଣ୍ଡ ଓ ପ୍ରଣାଳୀ ଉପରେ ସହମତି ପ୍ରକାଶ କରିଛି।
ଏହାର ଆଧାରରେ ଆଜି ଆମେ ଆର୍ଜେଣ୍ଟିନା, ଇଜିପ୍ଟ, ଇରାନ୍, ସାଉଦୀ ଆରବ, ଇଥିଓପିଆ ଓ ୟୁଏଇକୁ ବ୍ରିକ୍ସରେ ସ୍ବାଗତ କରିବା ପାଇଁ ସହମତି ହୋଇଛି।
ସର୍ବ ପ୍ରଥମେ ମୁଁ ଏହି ଦେଶର ନେତା ଏବଂ ଲୋକମାନଙ୍କୁ ବହୁତ ବହୁତ ଅଭିନନ୍ଦନ ଜଣାଉଛି।
ମୋର ବିଶ୍ବାସ ରହିଛି ଯେ ଏହି ଦେଶ ସହିତ ମିଶି କରି ଆମେ ଆମର ସହଯୋଗକୁ ଏକ ନୂଆ ଗତି, ନୂତନ ଶକ୍ତି ପ୍ରଦାନ କରିବୁ।
ଭାରତର ଏହି ସବୁ ଦେଶ ସହିତ ବହୁତ ଗଭୀର ସମ୍ପର୍କ ରହିଛି, ବହୁତ ଐତିହାସିକ ସମ୍ବନ୍ଧ ରହିଛି।
ବ୍ରିକ୍ସର ସହଯୋଗରେ ଆମର ଦ୍ବିପାକ୍ଷୀକ ସହଯୋଗରେ ମଧ୍ୟ ନୂତନ ଦିଗ ନିଶ୍ଚିତ ଭାବରେ ସାମିଲ୍ ହେବ।
ଅନ୍ୟ ଯେଉଁ ଦେଶ ଗୁଡ଼ିକ ମଧ୍ୟ ବ୍ରିକ୍ସ ସହିତ ସାମିଲ୍ ହେବା ପାଇଁ ଆଶା ବ୍ୟକ୍ତ କରିଛନ୍ତି, ଭାରତ ତାଙ୍କୁ ମଧ୍ୟ ପାର୍ଟନର ଦେଶ ଭାବରେ ସାମିଲ୍ ହେବାପାଇଁ ସହମତି ସୃଷ୍ଟି କରିବାରେ ଯୋଗଦାନ ଦେବ।
ବନ୍ଧୁଗଣ,
ବ୍ରିକ୍ସର ସଂପ୍ରସାରଣ ଓ ଆଧୁନିକିକରଣ ଏହି ବାର୍ତ୍ତାର ସନ୍ଦେଶ ଯେ ବିଶ୍ବର ସମସ୍ତ ଅନୁଷ୍ଠାନ କୁ ପରିବର୍ତ୍ତନ ହେଉଥିବା ସମୟ ପରିସ୍ଥିତି ଅନୁସାରେ ଖାପ ଖୁଆଇବା ଆବଶ୍ୟକ।
ଏହା ଏକ ଏପରି ପଦକ୍ଷେପ ଯାହା ବିଂଶ ଶତାବ୍ଦୀରେ ସ୍ଥାପିତ ଅନ୍ୟ ଗ୍ଲୋବାଲ୍ ଅନୁଷ୍ଠାନର ରିଫର୍ମ ପାଇଁ ଏକ ଉଦାହରଣ ହୋଇପାରେ।
ବନ୍ଧୁଗଣ,
ଏବେ ମୋର ବନ୍ଧୁ ରାମାଫୋସା ଜି ଭାରତର ମୁନ୍ ମିଶନକୁ ନେଇ ଅନେକ ଅଭିନନ୍ଦନ ଜଣାଇଛନ୍ତି ଏବଂ ମୁଁ ଏଠାରେ କାଲି ଠାରୁ ଏହାକୁ ଅନୁଭବ କରୁଛି। ସମସ୍ତଙ୍କ ସହିତ ସାକ୍ଷାତ ହେଉଛି।
ଏବେ ସାରା ଦୁନିଆଁରେ ଏହି ସଫଳତାକୁ ଏକ ଦେଶର ସୀମିତ ସଫଳତା ଭାବରେ ନୁହେଁ ବରଂ ସମଗ୍ର ମାନବ ଜାତିର ଏକ ମହତ୍ତ୍ବପୂର୍ଣ୍ଣ ସଫଳତା ଭାବରେ ସ୍ବୀକାର କରାଯାଉଛି।
ଏହା ଆମ ସଭିଙ୍କ ପାଇଁ ଏକ ଗର୍ବର ବିଷୟ ଅଟେ। ଏବଂ ଭାରତର ବୈଜ୍ଞାନିକଙ୍କୁ ସମଗ୍ର ବିଶ୍ବରୁ ଅଭିନନ୍ଦନ ପ୍ରଦାନ କରାଯାଉଛି।
ବନ୍ଧୁଗଣ,
ଗତ କାଲି ସନ୍ଧ୍ୟାରେ ଭାରତର ଚନ୍ଦ୍ରଯାନ ଚନ୍ଦ୍ରର ଦକ୍ଷିଣ ମେରୁ ସଫ୍ଟ ଲ୍ୟାଣ୍ଡିଂ କରିଛି।
ଏହା କେବଳ ଭାରତ ପାଇଁ ନୁହେଁ, ବରଂ ସମଗ୍ର ବିଶ୍ବର ବୈଜ୍ଞାନିକ ଗୋଷ୍ଠୀଙ୍କ ପାଇଁ ଏକ ବହୁତ ବଡ଼ ଅଭିଜ୍ଞତା ଅଟେ।
ଏବଂ ଯେଉଁ କ୍ଷେତ୍ରରେ ଭାରତ ଏହାର ଟାରଗେଟ୍ ନିର୍ଦ୍ଧାରିତ କରିଥିଲା, ସେଠାରେ ପୂର୍ବରୁ କେବେ କୌଣସି ପ୍ରଚେଷ୍ଟା ହୋଇନଥିଲା। ଏବଂ ଏହି ପ୍ରଚେଷ୍ଟା ସଫଳ ହୋଇଛି। ତେଣୁ ବଡ଼ କଠିନ ପୃଷ୍ଠ ଭାଗ ଉପରେ, ବିଜ୍ଞାନ ଆମକୁ ପହଞ୍ଚାଇ ପାରିଛି।
ଏହା ନିଶ୍ଚିତ ଭାବରେ, ବିଜ୍ଞାନର, ବୈଜ୍ଞାନିକମାନଙ୍କର ଏକ ବଡ଼ ସଫଳତା ଅଟେ।
ଏହି ଐତିହାସିକ ଅବସରରେ ଆପଣ ସଭିଙ୍କ ପକ୍ଷରୁ ମୋତେ ଭାରତକୁ, ଭାରତର ବୈଜ୍ଞାନିକମାନଙ୍କୁ ଓ ଦୁନିଆଁର ବୈଜ୍ଞାନିକ କମ୍ୟୁନିଟିକୁ ଯେଉଁ ଅଭିନନ୍ଦନ ବାର୍ତ୍ତା ମିଳିଛି, ମୁଁ ସାର୍ବଜନିକ ଭାବରେ ଆପଣ ସଭିଙ୍କୁ ମୋ ପକ୍ଷରୁ ମୋର ଦେଶବାସୀଙ୍କ ପକ୍ଷରୁ ଏବଂ ମୋର ବୈଜ୍ଞାନିକଙ୍କ ପକ୍ଷରୁ ବହୁତ ବହୁତ ଧନ୍ୟବାଦ ଜଣାଉଛି।
ଆପଣଙ୍କୁ ଧନ୍ୟବାଦ।
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ାରେ ୧୦ ମିଟର ଏୟାର ରାଇଫଲ ପ୍ରତିଯୋଗିତାରେ ବ୍ରୋଞ୍ଜ ପଦକ ପାଇଁ ରମିତା ଜିନ୍ଦଲଙ୍କୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ଏସୀୟ କୀଡ଼ା ୨୦୨୨ରେ ୧୦ ମିଟର ଏୟାର ରାଇଫଲ ମହିଳା  ପ୍ରତିଯୋଗିତାରେ ବ୍ରୋଞ୍ଜ ପଦକ ଜିତିଥିବା ସୁଟର ରମିତା ଜିନ୍ଦଲଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶଂସା କରିଛନ୍ତି ।
ରମିତାଙ୍କ ଲକ୍ଷ୍ୟ ଏବଂ ସଫଳତା ହାସଲ ପାଇଁ ଇଚ୍ଛା ଉପରେ ଆଲୋକପାତ କରିଛନ୍ତି ଏବଂ ତାଙ୍କ ପସନ୍ଦର କ୍ରୀଡ଼ାରେ ଉତ୍କର୍ଷତା ହାସଲ କରିଥିବାରୁ ପ୍ରଧାନମନ୍ତ୍ରୀ ତାଙ୍କୁ ଶୁଭେଚ୍ଛା ଜଣାଇଛନ୍ତି ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପିଙ୍ଗାଲି ଭେଙ୍କୟାଙ୍କ ଜନ୍ମ ବାର୍ଷିକୀ ଅବସରରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜନ୍ମବାର୍ଷିକୀ ଅବସରରେ ପିଙ୍ଗାଲି ଭେଙ୍କୟାଙ୍କୁ ଶ୍ରଦ୍ଧାଞ୍ଜଳି ଜଣାଇଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“ମହାନ ପିଙ୍ଗାଲି ଭେଙ୍କୟାଙ୍କୁ ତାଙ୍କ ଜନ୍ମ ବାର୍ଷିକୀ ଅବସରରେ ଶ୍ରଦ୍ଧାଞ୍ଜଳି ଜଣାଉଛି । ଆମକୁ ତ୍ରିରଙ୍ଗା ପ୍ରଦାନରେ ପ୍ରୟାସ ପାଇଁ ଦେଶ ସର୍ବଦା ତାଙ୍କ ନିକଟରେ ଋଣୀ ରହିବ । ତ୍ରିରଙ୍ଗା ପାଇଁ ଆମେ ଗର୍ବିତ । ତ୍ରିରଙ୍ଗାରୁ ଶକ୍ତି ଓ ପ୍ରେରଣା ନେଇ ଆମେ ଜାତୀୟ ପ୍ରଗତି ପାଇଁ କାମ କରିବା ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରତିଷ୍ଠା ଦିବସରେ ଭାରତୀୟ ବାୟୁସେନାକୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରତିଷ୍ଠା ଦିବସରେ ଭାରତୀୟ ବାୟୁସେନାକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି ।
“ବାୟୁସେନା ଦିବସରେ ସମସ୍ତ ଭାରତୀୟ ବାୟୁସେନା ବୀର ଯୋଦ୍ଧାଙ୍କୁ ଅନେକ ଅନେକ ଶୁଭେଚ୍ଛା । ଆପଣମାନେ ଦେଶର ଆକାଶମାର୍ଗକୁ କେବଳ ସୁରକ୍ଷିତ ରଖିନାହାନ୍ତି, ବରଂ ବିପଦ ସମୟରେ ମାନବ ସେବା ପାଇଁ ମଧ୍ୟ ଅଗ୍ରଣୀ ଭୂମିକା ନିର୍ବାହ କରୁଛନ୍ତି । ମା ଭାରତୀଙ୍କ ରକ୍ଷା କରିବା ଦିଗରେ ଆପଣମାନଙ୍କ ସାହାସ, ଧୈର୍ଯ୍ୟ ଏବଂ ସମର୍ପଣ ସମସ୍ତଙ୍କୁ ପ୍ରେରିତ କରିବ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଅର୍ଥ ମନ୍ତ୍ରଣାଳୟ
“ପ୍ରଧାନମନ୍ତ୍ରୀ ବୟୋ ବନ୍ଦନା ଯୋଜନା”ର ମିଆଦ ବୃଦ୍ଧିକୁ କ୍ୟାବିନେଟ ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ବରିଷ୍ଠ ନାଗରିକଙ୍କ ନିରାପତ୍ତା ଓ କଲ୍ୟାଣ ପାଇଁ କେତେକ ଯୋଜନାକୁ ମଞ୍ଜୁର ପ୍ରଦାନ କରିଛନ୍ତି ।
 31 ମାର୍ଚ୍ଚ 2020 ପର୍ଯ୍ୟନ୍ତ ଥିବା ପ୍ରଧାନମନ୍ତ୍ରୀ ବୟୋ ବନ୍ଦନା ଯୋଜନାର ଅବଧିକୁ ଆଉ 3 ବର୍ଷ ବୃଦ୍ଧି କରାଯାଇ 31 ମାର୍ଚ୍ଚ 2023 ପର୍ଯ୍ୟନ୍ତ କରାଯାଇଛି ।
 2020-21 ଆର୍ଥିକ ବର୍ଷ ପାଇଁ ବାର୍ଷିକ ସୁଧା ହାର ସେହି 7.40 ରହିବା ବେଳେ ଏହାର ସୁଧ ହାର ପରବର୍ତ୍ତୀ ବର୍ଷଠାରୁ ପ୍ରତି ବର୍ଷ ପରିବର୍ତ୍ତନ କରାଯିବ ।
 ପ୍ରତିଶ୍ରୁତିବଦ୍ଧ ସୁଧା ହାର ପ୍ରତି ଆର୍ଥିକ ବର୍ଷର ଏପ୍ରିଲ ପହିଲାରୁ ଲାଗୁ ହେବ । ତେବେ ବରିଷ୍ଠ ନାଗରିକ ସଞ୍ଚୟ ଯୋଜନା ନିମନ୍ତେ ସଂଶୋଧିତ ସୁଧ ହାରର ସିଲିଂ 7.75କୁ ବର୍ଷର ଯେକୌଣସି ସମୟରେ ସମୀକ୍ଷା କରାଯିବ ।
 ଏଲଆଇସି ବଜାର ଦର ହାର ଏବଂ ଏହି ଯୋଜନା ଅଧୀନରେ ରିଟର୍ଣ୍ଣର ସୁନିଶ୍ଚିତ ହାର ମଧ୍ୟରେ ପାର୍ଥକ୍ୟକୁ ବିଚାରକୁ ନେଇ ଅନୁମୋଦନ ଦିଆଯିବ ।
 କ୍ୟାପିଂ ପରିଚାଳନା ଖର୍ଚ୍ଚ ବାର୍ଷିକ 0.5% ଯୋଜନାର ପ୍ରଥମ ବର୍ଷ ପାଇଁ ଯୋଜନା ପାଣ୍ଠିର ନୂତନ ନୀତି ସମ୍ବନ୍ଧରେ ଏବଂ ତା’ପରେ ଦ୍ଵିତୀୟ ବର୍ଷଠାରୁ ବାର୍ଷିକ 0.3% ପରବର୍ତ୍ତୀ 9 ବର୍ଷ ପାଇଁ ।
 ପ୍ରତି ଆର୍ଥିକ ବର୍ଷ ଆରମ୍ଭରେ ବାର୍ଷିକ ସ୍ଥିରୀକୃତି ରିଟର୍ଣ୍ଣ ନିର୍ଦ୍ଧାରଣ ପାଇଁ ଅର୍ଥମନ୍ତ୍ରୀଙ୍କୁ ଅଧିକାର ପ୍ରଦାନ ।
 ଯୋଜନାର ଅନ୍ୟ ସମସ୍ତ ସର୍ତ୍ତାବଳୀ ଏବଂ ସର୍ତ୍ତଗୁଡିକ ଅପରିବର୍ତ୍ତିତ ରହିବ ।
ବାର୍ଷିକ 12,000 ଟଙ୍କା ପର୍ଯ୍ୟନ୍ତ ପେନସନ ପାଇବା ପାଇଁ ସର୍ବନିମ୍ନ ବିନିଯୋଗ ରାଶିର ସଂଶୋଧନ କରାଯାଇ 1,56,658 ଟଙ୍କା କରାଯାଇଥିବା ବେଳେ ଏହି ଯୋଜନାରେ ମାସିକ 1,000 ଟଙ୍କା ପେନସନ ପାଇବା ପାଇଁ ବାର୍ଷିକ 1,62,162 ଟଙ୍କାକୁ ବୃଦ୍ଧି କରାଯାଇଛି ।
ଆର୍ଥିକ ପ୍ରଭାବ:
ସରକାରଙ୍କ ଆର୍ଥିକ ବୋଝ ଏଲଆଇସିର ବଜାର ରିଟର୍ଣ୍ଣ ଏବଂ ସୁନିଶ୍ଚିତ ରିଟର୍ଣ୍ଣ ମଧ୍ୟରେ ପାର୍ଥକ୍ୟ ଉପରେ ନିରବରଶୀଳ ହେଉଥିବା ବେଳେ 2020-21 ବର୍ଷ ପାଇଁ ବାର୍ଷିକ 7.40% ଏବଂ ତା’ପରେ ପ୍ରତିବର୍ଷ ଏସସିଏସଏସ ଦ୍ଵାରା ନିର୍ଦ୍ଧାରିତ ନୀତି ଅନୁସାରେ କରାଯିବ । ଏହି ଯୋଜନାର ପରିଚାଳନାଗତ ବ୍ୟୟ ପ୍ରଥମ ବର୍ଷ ନିମନ୍ତେ ସମ୍ପତ୍ତିର 0.5% ଏବଂ ଦ୍ଵିତୀୟ ବର୍ଷଠାରୁ ପରବର୍ତ୍ତୀ 9 ବର୍ଷ ପର୍ଯ୍ୟନ୍ତ 0.3% । ଆର୍ଥିକ ବୋଝ 2023-24 ବର୍ଷ ପର୍ଯ୍ୟନ୍ତ 829 କୋଟି ଟଙ୍କା ଦର୍ଶାଯାଇଥିବା ବେଳେ 2032-33 ବର୍ଷ ବେଳକୁ ଏହା 264 କୋଟି ଟଙ୍କାରେ ପହଞ୍ଚିବ । ଏହି ଯୋଜନା ଯୋଗୁଁ ସବସିଡ ବାବଦ ଆର୍ଥିକ ବୋଝ ବର୍ଷକୁ 614 କୋଟି ଟଙ୍କା ହେବାର ଅନୁମାନ କରାଯାଉଛି ।
ବରିଷ୍ଠ ନାଗରିକମାନଙ୍କ ପାଇଁ ଉଦ୍ଦିଷ୍ଟ ପ୍ରଧାନମନ୍ତ୍ରୀ ବୟୋ ବନ୍ଦନା ଯୋଜନା ଏକ ସାମାଜିକ ନିରାପତ୍ତା ଯୋଜନା ଯାହାକି ସୁନିଶ୍ଚିତ ସର୍ବନିମ୍ନ ପେନସନ ଦେୟ ମୁତାବକ ପ୍ରଦାନ କରିଥାଏ ।